अपनी मान्यताओं को उजागर करने का काम आज का हर साहित्यकार कम-बेशी करता ही है। ब्लान्चो ने अपनी किताब ‘द राइटिंग ऑफ़ द डिज़ास्टर’ में लेखकों (और खासकर कवियों) को नर्सिसिस्ट (आत्मकामी) कहा है। उनके मुताबिक अपनी बातों को दुहराने की आदत की वजह से कविता वग्मिता और लय से बढ़कर काम करती है। यह एक प्रकार का नर्सिसिस्म है जो किसी भी व्यक्ति के अहम् और स्वाभिमान के लिए आवश्यक है। फ्रायड ने भी नर्सिसिस्म के पक्ष में ही लिखा है। इसी वजह से पश्चिमी साहित्य के मूल्यांकन में भाषा, ध्वनी, संकेत, मनोविज्ञान इत्यादि महत्वपूर्ण माने गए हैं। दुर्भाग्यवश हमारे साथ ऐसा संभव नहीं हो पाया है।